Ass n imensi n lɛid tameqqrant tteqnen iɛeggalen imecṭaḥ n twacult lḥenni, ula d win yesɛan iɣersiwen ixerfiyen deg uxxam yetteqn-asen lḥenni, azekka-nni tanezzayt ad nker iwakken ad nseww lexfaf, ad nerzu ɣer tmeqbert d zziyara d nesɛa dinn-a, neɣ n wakken nnnuɣ tannumi yal lɛid, yal tameṭṭut d acu ara tawi yid-s, deg wayen id heyya d asewwi, nemgarad gar snat n laɛyudat, imi lɛid tamecṭuḥt d lɛid n lḥelwa, lɛid tameqqrant d lɛid n weksum, anda zellun imezdaɣ n taddart ixerfiyen neɣ iɛejmiyen yal wa d ayen yebɣa neɣ d ayen yezmer,mi id uɣalen ṣṣbeḥ deg zziyzra, irgazen d warrac d ilmeẓyen rezzun ɣer lǧameɛ ad ẓallen taẓallit n lɛid id yettilin uqbel timezla, mi id uɣalenad zlun, azekka-nni d ass n lemɣafra, 63